จีนเตือนประชาชนรับมือไต้ฝุ่น”เมอร์บก”เคลื่อนตัวสู่มณฑลกวางตุ้งคืนนี้
จีนเตือนประชาชนรับมือไต้ฝุ่น "เมอร์บก" เคลื่อนตัวสู่มณฑลกวางตุ้งคืนนี้
12 มิ.ย. 2560

ศูนย์อุตุนิยมวิทยาแห่งชาติของจีน (NMC) ออกประกาศเตือนภัยพายุไต้ฝุ่น “เมอร์บก (Merbok ) ” ในระดับสีฟ้า โดยคาดว่าไต้ฝุ่นลูกดังกล่าวจะเคลื่อนตัวสู่ทางตอนใต้ของมณฑลกวางตุ้งในคืนนี้ในเวลา 08:00 น. ของวันนี้ ไต้ฝุ่นเมอร์บกได้เคลื่อนตัวอยู่เหนือทะเลจีนใต้ ห่างจากตอนทางใต้ของเมืองเซินเจิ้นไป 295 กิโลเมตร โดยมีความเร็วอยู่ที่ 20 เมตรต่อวินาที
NMC พยากรณ์ว่า ไต้ฝุ่นเมอร์บุกจะเคลื่อนตัวไปทางตะวันตกเฉียงเหนือไปยังมณฑลกวางตุ้งที่ความเร็ว 20 กิโลเมตรต่อชั่วโมง และจะพัดเข้าสู่ชายฝั่งระหว่างเมืองจูไห่และซัวเถาในคืนนี้
อย่างไรก็ตาม NMC คาดว่าไต้ฝุ่นลูกดังกล่าวจะค่อยๆอ่อนกำลังลงหลังจากพัดเข้าสู่ชายฝั่ง ทั้งนี้ ในวันจันทร์และวันอังคาร พื้นที่ส่วนหนึ่งของทะเลจีนใต้และชายฝั่งตะวันออกของมณฑลกวางตุ้งจะเผชิญกับลมแรง ส่วนทางตอนใต้ของมณฑลกวางตุ้งอาจเผชิญกับพายุฝนซึ่งจะมีปริมาณน้ำฝนราว 180 มิลลิเมตร
นอกจากนี้ NMC ยังได้แจ้งไปยังรัฐบาลท้องถิ่นให้เตือนประชาชนเกี่ยวกับภัยธรรมชาติที่อาจเกิดขึ้น และขอให้ชาวเดินเรืองดออกจากฝั่ง โดยระบบเตือนภัยสภาพอากาศของประเทศจีนแบ่งเป็น 4 ระดับ โดยสีแดงคือระดับที่รุนแรงที่สุด รองลงมาคือสีส้ม สีเหลือง และสีฟ้า
 